En gruppe separatister som senere ble kjent som «pilegrimsfedrene» grunnla Plymouth-kolonien. Kjernegruppen — grovt sett rundt 40 prosent av de voksne» og 56 prosent av familiegrupperingene — var en del av en menighet av religiøse separatister (kongregasjonalister) ledet av William Bradford. Mens de fortsatt var i den engelske landsbyen Scrooby i Nottinghamshire, begynte gruppen å føle presset fra religiøs underordning. I 1607 angrep Tobias Matthew, erkebiskop av York, hjemmene deres og fengslet flere medlemmer av menigheten. Menigheten besluttet å oppgi England og utvandret til Nederlandene i 1609, først til Amsterdam og deretter til Leiden.